স্টাফ রিপোর্টার ॥ ইন্ডিপেন্ডেট টিভির হবিগঞ্জ জেলা প্রতিনিধি নুরুজ্জামান চৌধুরী শওকত সড়ক দুর্ঘটনায় আহত হয়েছেন। প্রথমে তাকে হবিগঞ্জ সদর হাসপাতালে পরে আশঙ্কাজনক অবস্থায় ঢাকা পঙ্গু হাসপাতালে প্রেরণ করা হয়। তিনি পুরান মুন্সেফী এলাকার বাসিন্দা। গতকাল শুক্রবার দুপুরে বিশেষ প্রয়োজনে তিনি সিএনজিযোগে ইকরাম যাওয়ার পথে সিএনজিটি নিশ্চিন্তপুর নামক স্থানে পৌছলে নিয়ন্ত্রণ হারিয়ে উল্টে যায়। স্থানীয় লোকজন তাকে উদ্ধার করে হবিগঞ্জ সদর হাসপাতালে ভর্তি করেন। পরীক্ষা নিরীক্ষা করে দেখা যায় কমরের হাড় ও পায়ের হাড় ভেঙ্গে গেছে। পরে ইন্ডিপেন্ডেট টিভির অফিস কর্তৃপক্ষের নির্দেশ মতে ঢাকা পঙ্গু হাসপাতালে রেফার্ড করা হয়। আহতের খবর পেয়ে সাংবাদিক ও তার শুভাকাংখীরা সদর হাসপাতালে ছুটে যান এবং তার পাশে থেকে সর্বাত্মক সহযোগিতা করেন।